Public procurement notice: Contract Notice
Published: 2019-12-10
Buyer: Nemzeti Adó- és Vámhivatal
Country: HU
Contract type: Services
Procedure: Open procedure
CPV classification: 72000000 | 72230000: Custom software development services | 72261000: Software support services | 72262000: Software development services | 72263000: Software implementation services
Submission deadline: 2020-01-14
Award criteria: The most economic tender

Technical requirements: A fejlesztés célja a NAV hatáskörébe került végrehajtási feladatok informatikai hátterének megújítása egy, a hatékony végrehajtási feladatvégzést biztosító, a tömeges feldolgozást automatizmusokkal, az ügyintézői munkavégzést gyorsabb információ megjelenítéssel támogató rendszer (VEKTOR: Végrehajtási Eljárást Koordináló és Támogató Operatív Rendszer) és a VEKTOR működéséhez szükséges adattárház funkciók megvalósításával.
A felhívás II.1.1) és II.2.1) pontjaiban az eljárás tárgya karakterkorlát okán került röviden feltüntetésre. Az eljárás tárgya: VEKTOR fejlesztése és támogatása a NAV részére.
A fejlesztés célja a NAV hatáskörébe került végrehajtási feladatok informatikai hátterének megújítása egy, a hatékony végrehajtási feladatvégzést biztosító, a tömeges feldolgozást automatizmusokkal, az ügyintézői munkavégzést gyorsabb információ megjelenítéssel támogató rendszer (VEKTOR) és a VEKTOR rendszer működéséhez szükséges adattárház funkciók megvalósításával.
— a nyertes ajánlattevő elvégzi a szükséges előkészítési, tervezési, megvalósítási, átadási, bevezetési, zárási és támogatási szakaszokhoz rendelt feladatokat, azaz megtervezi, előállítja, bevezeti és működésében 12 hónapig támogatja az Ajánlatkérő követelményeinek megfelelő rendszert,
— Ajánlatkérő biztosítja az ehhez szükséges fejlesztési, működési és integrációs környezetet, valamint a végrehajtás szakmai hátterét.
— A VEKTOR Java nyelven, Oracle adatbázison preferált megvalósítani, a pontos technológia az előkészítés során lesz véglegesítve Ajánlatkérő által
— Az integrációt ESB szolgáltatás buszon keresztül kell megvalósítani, OSB szolgáltatás buszt és MQ queue szolgáltatást használva. Az ESB programozását és konfigurálását Ajánlatkérő végzi.
— A végrehajtási feladatokat 30+ végrehajtási funkcióval és az ehhez szükséges központi szolgáltatásokkal (pl. jogosultságkezelés, dokumentumkezelés, iratgenerálás) kell támogatni,
— Az adattárházban a VEKTOR tényadatok betöltését, a VEKTOR működéséhez szükséges adatok leválogatását és az adattárházból kinyerhető riportokat kell megvalósítani.
A műszaki leírásban szereplő megvalósítandó tartalom megvalósítása szempontjából kiemelten fontos architekt, valamint végrehajtásban jártas üzleti elemző részvétele a megvalósításban.
A létrehozásra kerülő rendszer várható felhasználói száma 3 200 fő, a naponta kezelt ügyek száma előzetes becslések alapján mintegy 200 000 darab körül lesz.
Az alkalmazás bevezetésének feltétele a rendszer működését biztosító alapadatok és a korábbi végrehajtási rendszerből származó adatok betöltése, amelyhez meg kell tervezni és el kell készíteni a migrációs eljárásokat.
Az alkalmazás bevezetésének további feltétele a nem funkcionális követelményeknek (pl. rendszer kialakítási alapelveknek, IT biztonsági követelményeknek, tesztelési követelményeknek, oktatási követelményeknek) történő megfelelés és Ajánlatkérő által előírt eredménytermékek leszállítása.
Megvalósításra az Ajánlatkérő vízesés alapú fáziskapus módszertant ír elő. A megvalósítást Ajánlatkérő munkacsoport jellegű működéssel támogatja, míg a nyertes ajánlattevőtől projekt jellegű működés az elvárt.
Ajánlatkérő a 321/2015. (X. 30.) Korm. rendelet 46. § (3) bekezdésében foglaltak alapján felhívja Ajánlattevők figyelmét, hogy a konkrét gyártmányra, típusra történő hivatkozás esetén odaértendő a „vagy azzal egyenértékű” kifejezés.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében felsorolt kizáró okok bármelyike fennáll vagy az eljárás során következett be. Előzetes igazolás: Ajánlattevő a 321/2015. (X. 30.) Korm. rendelet (továbbiakban: Kr.) 1. § (1) bekezdése alapján az EEKD űrlap benyújtásával köteles előzetesen igazolni, hogy nem tartozik a Kbt. 62. § (1) és (2) bekezdésének hatálya alá. Az EEKD-ban ajánlattevő/közös ajánlattevők, illetve az alkalmasság igazolásában részt vevő gazdasági szereplő az ajánlatot benyújtó ajánlattevő által, az ajánlatában benyújtott, kitöltött űrlappal, a Kr. 4. § (1) bekezdése szerint igazolja előzetesen a kizáró okok fenn nem állását. A Kr. 3. § (3) és (5) bek. alapján a közös ajánlattevők, valamint az alkalmasság igazolásában részt vevő más szervezetek képviseletében a nyilatkozatokat (így az EKKD űrlapokat is) az ajánlatot benyújtó gazdasági szereplő teszi meg. Az EEKD-t közös ajánlattétel esetén valamennyi közös Ajánlattevő tekintetében külön-külön kell benyújtania az ajánlatot benyújtó ajánlattevőnek. Megkövetelt igazolási mód a Kbt. 69. § (4)-(7) bekezdéseiben foglaltak alkalmazásával: ajánlattevőnek, közös ajánlattevőnek az előírt kizáró okok fenn nem állását a Kr. 8. § és 10. § alapján kell igazolni (kivéve a Kr. 8. § ib) és 10. § gb) pont), figyelemmel a Kr. 12. § -16. §-ában foglaltakra (kiegészítés a VI.3) pontban). A Kbt. 62. § (1) bekezdés k) pont kb) és kc) alpontja tekintetében a nyilatkozatot EKR űrlapon szükséges benyújtani. A Kr. 15. § (1) bekezdése alapján az ajánlattevő, az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a kizáró okok hiányának igazolása érdekében. A Kr. 15. § (2) bekezdése értelmében azon alvállalkozók tekintetében, amelyek nem vesznek részt az alkalmasság igazolásában, az ajánlattevőnek, közös ajánlattevőnek a Kbt. 67.§ (4) bekezdés szerinti kitöltött nyilatkozatot kell benyújtani. A Kr. 1. § (7) bekezdése értelmében a kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. A Kr. 13. §-ában foglaltak szerint ajánlattevőnek/közös ajánlattevőnek folyamatban lévő változásbejegyzési eljárás esetén az ajánlathoz csatolni kell a cégbírósághoz benyújtott változásbejegyzési kérelmet és annak érkeztetését igazoló cégbírósági dokumentumot (másolatban). Amennyiben változásbejegyzési eljárás nincs folyamatban, az erre vonatkozó, nemleges tartalmú nyilatkozatot kell az ajánlathoz csatolni. Öntisztázás a Kbt. 64. § szerint biztosított. A kizáró okokkal kapcsolatosan az EKR-ben elektronikus űrlapként Ajánlatkérő által létrehozott nyilatkozatokat Ajánlattevőnek szintén elektronikus űrlap formájában kell az ajánlat részeként kitölteni.